Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: 45. számú melléklet a 102/2001. (XII. 16.) FVM rendelethez
Paragraph Index: 2422

5. A beruházás megkezdése időpontjának az építési beruházás esetén a kivitelezői szerződés megkötésének dátumát, saját kivitelezés esetén az építési napló megnyitását kell tekinteni. Ültetvénytelepítés esetén a telepítési napló megnyitása tekintendő a beruházás megkezdésének. Az építési beruházásokhoz szükséges anyag, beépítésre kerülő berendezés (beleértve a technológiai gépek, eszközök), műszaki tervdokumentáció, szakvélemény-beszerzés, illetve ültetvénytelepítések esetén a talaj-előkészítés, a tápanyagfeltöltés, a szaporítóanyag-vásárlás, nem tekintendő a beruházás megkezdésének. A felsorolt beszerzésekről és beruházás-előkészítő dokumentumokról szóló elfogadható számlák kibocsátásának legkorábbi ideje a pályázati felhívásban kerül meghatározásra.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes